[bookmark: _Hlk146274831]ILGALAIKĖS LYDERYSTĖS SRITIES KVALIFIKACIJOS TOBULINIMO PROGRAMOS PIRKIMO TECHNINĖ SPECIFIKACIJA

I. ĮVADINĖ INFORMACIJA

1. Perkančioji organizacija – Joniškio rajono savivaldybės administracija.
2. Perkančioji organizacija įgyvendina projektą „Tūkstantmečio mokyklos II“, vykdomą pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“.
3. [bookmark: _Hlk146271742]Pirkimo objektas – ilgalaikės lyderystės srities kvalifikacijos tobulinimo programa rajono  švietimo įstaigų vadovams ir pedagoginiams darbuotojams (toliau – Programa).  
4. Programos trukmė:
4.1.  Mokymai: ne mažiau kaip 60 akademinių valandų.
4.2.  Stažuotė: 5 kalendorinės dienos arba 40 akademinių valandų. 
5. Tikslinė mokymų grupė – Joniškio rajono mokyklų 1-12 klasių įvairių mokomųjų dalykų mokytojai, švietimo pagalbos specialistai, mokyklų vadovai, iš viso – 90 asmenų. Perkančioji organizacija pateiks tiekėjui dalyvių sąrašą. 
6. Programos tikslas – tobulinti mokytojų, švietimo pagalbos specialistų, mokyklų vadovų dalykinę kompetenciją lyderystės srityje. 
7. Uždaviniai:
7.1. Stiprinti ugdomojo vadovavimo ir mentorystės kultūros puoselėjimą mokykloje;
7.2. Perimti pažangias ugdymo organizavimo, mokinių vertinimo, pagalbos mokiniui teikimo praktikas ir taikyti rajono švietimo įstaigose;
7.3. Skatinti aktyvų tarpmokyklinį bendradarbiavimą  ir tinklaveiką;
7.4. Ugdyti pedagoginės veiklos savirefleksiją, profesinę autonomiją ir atsakomybe pagrįstą kultūrą. 
7.5. Stiprinti įstaigos vadovo vaidmenį, kuriant sėkmingą STEAM ugdymo modelį ir ugdant kūrybiškumo kompetencijas.
8.  Paslaugų teikimo terminas – 10 mėnesių nuo sutarties pasirašymo dienos, bet ne ilgiau kaip iki 2026 m. kovo 1 d. pagal iš anksto su Perkančiąja organizacija suderintą Programos įgyvendinimo grafiką ir darbotvarkę. Programos grafikas ir darbotvarkė tiekėjo turi būti pateikti Perkančiajai organizacijai suderinti per 10 darbo dienų nuo sutarties pasirašymo, bet likus ne mažiau kaip 10 darbo dienų iki Programos įgyvendinimo pradžios. Programos įgyvendinimo pradžia laikytina pirma mokymų arba stažuotės (įskaitant kelionę) diena.  

II. REIKALAVIMAI MOKYMŲ PROGRAMAI

9. Programa  turi būti įgyvendinama lietuvių kalba.  
10. Programa sudaro šios dalys:
10.1. Bendradarbiavimo reikšmė sėkmingam ugdymo proceso organizavimui ir rezultatams (nuotoliniai teoriniai mokymai, gali būti du srautai).
10.2. Komandos formavimas, streso, emocijų ir konfliktinių situacijų valdymas švietimo įstaigoje ( 2 dienų išvyka Lietuvoje, gali būti du srautai).
10.3. Ugdymo organizavimas ir mokymosi pagalbos teikimo modeliai mokinių pasiekimams gerinti. (teoriniai mokymai ir pamokų stebėjimas šalies mokyklose).
10.4. Mokinių pasiekimų ir jų pažangos proceso stebėsenos galimybės (teoriniai mokymai ir pamokų stebėjimas šalies  mokyklose).
10.5. Ugdomojo vadovavimo ir lyderystės kompetencijų stiprinimas,  kuriant STEAM ugdymo modelį ir ugdant kūrybiškumo kompetenciją (stažuotė).
11. Programą turi sudaryti:
11.1. Mokymai,12 akademinių valandų, iš kurių ne mažiau kaip 6 akademinės valandos, skirtos praktiniam darbui. Vienos dienos mokymų trukmė gali būti ne mažiau kaip 6 ak. val. ir ne daugiau kaip 8 ak. val.
11.2. Dviejų dienų išvyka (su nakvyne),  ne mažiau kaip 16 val. akademinių valandų. Mokymų vieta – Sveikos gyvensenos centras “Auksinė giria”, Liudgardos k., Molėtų r., arba lygiavertė.
11.3. Mokomasis pažintinis 2 dienų vizitas (su nakvyne) į lyderystės srityje pažengusias Vilniaus, Kauno ir/arba Klaipėdos mokyklas (arba Lietuvos mokyklas, nutolusias nuo Joniškio ne daugiau kaip 300 km), atliepiant Programos temas ir jų pritaikymą ugdyme, vizito metu aplankant ne mažiau kaip 2 įstaigas. Mokomųjų veiklų tiekėjo pasiūlytose įstaigose trukmė – ne mažiau kaip 16 akademinių valandų, neįskaičiuojant kelionės iš Joniškio ir atgal. Kriterijai, kuriuos turi atitikti tiekėjo siūlomos aplankyti ugdymo įstaigos:
11.3.1. įstaiga dalyvauja TŪM programoje.
11.3.2. stipri KGR raiška bei tvari šio modelio taikymo praktika.
11.3.3. ne mažiau kaip 5 metų ilgalaikių ir/ar trumpalaikių tarpdisciplininio ugdymo projektų įgyvendinimo patirtis.
11.3.4. ne mažesnė nei 5 metų dalyvavimo tarptautiniuose Erasmus ir/arba, Nord+ projektuose,
           arba lygiaverčiuose, patirtis.
11.4. Mokinių pasiekimų ir jų pažangos proceso stebėsenos galimybės, teoriniai mokymai (8 val.) ir stebėjimo vizitas šalies mokyklose (8 val.). Mokomasis pažintinis 1 dienos vizitas (su nakvyne) į lyderystės srityje pažengusias Lietuvos mokyklas, nutolusias nuo Joniškio ne daugiau kaip 300 km, atliepiant tema ir jos pritaikymą ugdyme, vizito metu aplankant ne mažiau kaip 2 įstaigas. Mokomųjų veiklų tiekėjo pasiūlytose įstaigose trukmė – ne mažiau kaip 8 akademinės valandos, neįskaičiuojant kelionės iš Joniškio ir atgal. Kriterijai, kuriuos turi atitikti tiekėjo siūlomos aplankyti ugdymo įstaigos:
11.4.1. įstaiga dalyvauja TŪM programoje.
11.4.2. Mokykloje yra sukurta ir taikoma mokinių pasiekimų ir pažangos vertinimo sistema.

11.5. Stažuotė Estijoje/Suomijoje tema ,,Įstaigos vadovo vaidmuo kuriant sėkmingą STEAM ugdymo modelį ir ugdant kūrybiškumo kompetencijas“, 5 dienų, arba 40 akademinių valandų, neskaitant kelionės, aplankant tos pačios šalies skirtingas įstaigas skirtingose regionuose, kurios yra  stiprios lyderystės, vadybos, vienijančios kultūros kontekste.
12. Mokymai turi būti paremti patyriminio (praktiniai mokymai) ir teorinio mokymosi principais. Programoje turi būti apibrėžtos ir ją įgyvendinant taikomos šiuolaikinės bei inovatyvios mokymo priemonės, patyriminio ugdymo metodai, padedantys įgyti reikiamas kompetencijas.
13. Tiekėjo siūloma Programa (pedagoginių darbuotojų kvalifikacijos tobulinimo) turi būti akredituota, kaip numatyta Lietuvos švietimo ir mokslo ministro 2022 m. sausio 31 d. įsakymo Dėl „Tūkstantmečio mokyklų“ programos patvirtinimo, 36.3 punkte. Mokyklų vadovų ir pedagoginių darbuotojų kompetencijų stiprinimo kompetencijos gali būti tobulinamos tik pagal neformaliojo švietimo programas (https://www.e-tar.lt/portal/lt/legalAct/9b589cd082b511ecbd43a994b3e2e1cb) iki pasiūlymų pateikimo termino pabaigos arba ne vėliau kaip per 1 mėnesį nuo sutarties pasirašymo. Tiekėjas turi pateikti programos akreditaciją patvirtinantį dokumentą arba nuorodą internete į Neformaliojo švietimo programų sąrašą su pasiūlymu arba per 1 mėnesį po sutarties pasirašymo. Programos neakreditavimas bus laikomas esminės sutarties sąlygos pažeidimu.  

III. REIKALAVIMAI PASLAUGŲ TEIKIMUI

14. Tiekėjas turi paskirti asmenį, atsakingą už Programos organizavimą visą sutarties galiojimo laikotarpį, į kurį Perkančioji organizacija ir dalyviai galėtų kreiptis dėl teikiamų paslaugų ir (arba) Programos vykdymo metu iškilusių problemų.
15. Tiekėjas turi pateikti Programos darbotvarkę, atskirą programą stažuotei, kvietimus į mokymus/stažuotę, su kelione į Estiją/Suomiją susijusią informaciją, kitą Programos įgyvendinimui aktualią informaciją Perkančiosios organizacijos nurodytam atstovui bei Programoje dalyvaujančioms mokykloms nurodytu elektroniniu paštu, pridedant dalyvių sąrašus likus ne mažiau nei penkioms darbo dienoms iki Programos įgyvendinimo pradžios.
16. Tiekėjas turi registruoti dalyvius, fiksuojant jų lankomumą Perkančiosios organizacijos pateiktame dalyvių sąraše visų Programos veiklų metu, arba fiksuojant dalyvių prisijungimą prie komandinio bendradarbiavimo programos nuotolinių mokymų metu. 
17. Tiekėjas turi pateikti dalyviams aktualią ir reprezentatyvią mokomąją medžiagą (mokymų pranešimų / pristatymų santraukas, skaidres, kitą aktualią informaciją). Mokomoji / dalomoji medžiaga turi būti išdėstyta ir pateikta informatyviai, aiškiai, glaustai, parengta taisyklinga lietuvių kalba.
18. Pasibaigus Programai, tiekėjas turi atlikti mokymų vertinimo apklausą (grįžtamojo ryšio anketa) su Perkančiąja organizacija suderinta forma, pateikdamas ją užpildyti dalyviams. Stažuotės veiklos ataskaita pateikiama atskirai, įgyvendinus šią veiklą, bet ne vėliau kaip per 10 darbo dienų nuo veiklos pabaigos. 
19. Tiekėjas turi išduoti Programos dalyviams kvalifikacijos tobulinimo pažymėjimus, pabaigus visus mokymus. Pažymėjime turi būti nurodytas akreditacijos pažymos numeris, unikalus pažymėjimo numeris, kiti ženklai, privalomi TŪM programos viešinimui. Pažymėjimo turinys ir forma turi būti suderinti su Perkančiąja organizacija. Ant pažymėjimo turi būti naudojami ES emblema, 2021-2027 m. Europos Sąjungos fondo investicijų programos logotipas, „Naujos kartos Lietuva“ logotipas. Tiekėjas turi išsiųsti dalyviams elektroninius pažymėjimus elektroniniu paštu ne vėliau kaip per 3 (tris) darbo dienas po Programos baigimo arba Perkančiajai organizacijai pristatyti ne vėliau kaip per 3 (tris) darbo dienas po Programos baigimo elektroninių Programos dalyvių pažymėjimų originalus. 
20. Įgyvendinus Programą, bet ne vėliau kaip 10 darbo dienų, tiekėjas turi perduoti Perkančiajai organizacijai: dalyvių sąrašus su parašais, užpildytas dalyvių apklausos anketas ir laisva forma pateiktą apibendrintą grįžtamojo ryšio  tyrimo aprašymą, įtraukiant šiuos aspektus: mokymų tikslai ir jų pasiekimas, pagrindinės kompetencijos, kurias buvo siekiama tobulinti, ir kaip dalyviai vertina šių kompetencijų patobulinimą, kas dalyviams buvo naudingiausia, konstruktyvi kritika ar pasiūlymai ateičiai (jei tokių buvo), kaip dalyviai planuoja pritaikyti įgytas žinias praktikoje bei bendras dalyvių pasitenkinimo lygis, dalyviams išduotų kvalifikacijos pažymėjimų registrą, pasirašytą  tiekėjo vadovo ir vieno pažymėjimo kopiją. Visiems išduodami atskirų mokymo dalių pažymėjimai, Programos baigimo pažymėjimai išduodami dalyviams išklausiusiems ne mažiau kaip 20 akad. val. 
21. Tiekėjas turi visuose dokumentuose (mokymų grafike, programoje, dalyvių anketose, dalyvių sąrašuose, pranešime dėl asmens duomenų tvarkymo, apklausos anketose ir suvestinėje, kvalifikacijos pažymėjimuose ir kt.) naudoti Europos Sąjungos ekonomikos gaivinimo ir atsparumo didinimo priemonės „NextGenerationEU“, programos „Tūkstantmečio mokyklos“ ir „Naujos kartos Lietuva“ plano viešinimo ženklus.
22. Vykdomas žaliasis pirkimas, vadovaujantis Aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.3 punktu: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
23. Į pasiūlymo kainą turi būti įtrauktos visos tiekėjo išlaidos ir mokesčiai.
24. Sutarties vykdymo metu Programos grafikas gali būti tikslinamas šalių susitarimu. Pasikeitus pateikto Programos grafiko informacijai, visais atvejais apie pakeitimus Perkančioji organizacija turi būti informuota ne vėliau kaip prieš 5 (penkias) darbo dienas iki planuojamos pakeisti   Programos dienos, pateikiant Perkančiajai organizacijai patikslintą Programos grafiką. 
25. Tiekėjas turi pasiūlyti ir į pasiūlymo kainą įskaičiuoti transportą kelionėms Programos metu:
25.1. išvykoms autobusu po Lietuvą pagal 11.2, 11.3 ir 11.4 Programos punktuose numatytus reikalavimus.
25.2. kelionei autobusu Joniškis- oro uostas Lietuvoje arba Latvijoje - Joniškis pagal Programos 11.5   punkte numatytus reikalavimus, 15 dalyvių.
25.3. lėktuvo bilietams iš oro uosto Lietuvoje arba Latvijoje į Estiją / Suomiją pagal Programos 11.5 punkte numatytus reikalavimus, 15 dalyvių. 
25.4. dalyvių pervežimo paslaugos Estijoje/ Suomijoje, pagal Programos 11.5 numatytus reikalavimus, 15 dalyvių.
25.5. kelionės draudimą visam kelionės laikotarpiui nuo išvykimo iš Joniškio iki parvykimo į Joniškį, visiems 15 dalyvių. 
26. Tiekėjas turi pasiūlyti ir į pasiūlymo kainą įskaičiuoti išlaidas dalyvių apgyvendinimui:
26.1. 1 nakvynė “Auksinėje girioje” arba lygiavertėje apgyvendinimo įstaigoje, pagal Programos 11.2 numatytus reikalavimus, 40 dalyvių;
26.2. 1 nakvynė Vilniuje, Kaune arba Klaipėdoje pagal Programos 11.3 numatytus reikalavimus 40 arba 2x20 dalyvių.
    26.3. 5  nakvynės 3-4 žvaigždučių viešbutyje Estijoje/Suomijoje, pagal Programos 11.5 numatytus reikalavimus, 15 dalyvių.
27. Tiekėjas turi pasiūlyti Programos dalyvių maitinimą:
27.1. Jei kontaktinių mokymų trukmė yra ne mažiau kaip 8 ak. val. mokymų dalyviams yra organizuojami pietūs. Pietums kiekvienam dalyviui turi būti pateiktas karštas patiekalas (sriuba), karštas patiekalas (vegetariškas / mėsiškas pasirinktinai su daržovių garnyru ir bulvių arba kruopų koše), vanduo). Iš viso planuojama 1 (vieni) pietūs pagal Programos 11.4 numatytus reikalavimus, 1x20 asmenų; 1 (viena) pertrauka, pagal Programos 11.4 numatytus reikalavimus, 1x20 dalyvių.
27.2. Jei kontaktinių mokymų trukmė yra ne mažiau kaip 8 val., organizuojama 1 (viena) kavos pertrauka per mokymų dieną. Kavos pertraukos metu turi būti sudaryta galimybė rinktis arbatą ir / ar kavą su priedais (cukrus, grietinėlė ir / arba pienas, citrina) ir užkandį (bandelė / pyragaitis). Kavos pertraukai vienam dalyviui turi būti pateikta: 1 puodelis kavos ir / ar 1 puodelis arbatos, 10 g grietinėlės ir / arba pienas, cukrus. Kavos pertraukos metu kiekvienam dalyviui pateikiama saldžių / sūrių konditerijos gaminių (2–3 rūšys, ne mažiau po 150 g 1 dalyviui). Iš viso planuojama 1 (viena) kavos pertraukų 20 dalyvių pagal Programos 11.4 numatytus reikalavimus.
28. Teikiamos maitinimo paslaugos turi atitikti Lietuvos higienos normą HN15:2005 „Maisto higiena“, patvirtintą Lietuvos Respublikos sveikatos apsaugos ministro 2005 m. rugsėjo 1 d. įsakymų V-675 (su vėlesniais pakeitimais).
29.  Dalyvių maitinimo laikas numatomas su Perkančiąja organizacija suderintoje Programos darbotvarkėje.
30. Už tinkamai suteiktas paslaugas tiekėjui bus sumokama per 30 kalendorinių dienų nuo sąskaitos faktūros gavimo dienos, suteikus visas techninėje specifikacijoje nurodytas Paslaugas. Galimas mokėjimas dalimis už įgyvendintas atskiras programos dalis, išvardintas 10 punkte. 

